Liuzgiuzgoz

Liuzgiuzgoz (Vah Liuzgiuz: 琉球國/るーちゅーくく) dwg aen cwnghauh guekgya ndeu. Youq gwnz lizsij Liuzgiuz, Vuengzciuz Sangci Daih'it (第一尚氏王朝) caeuq Vuengzciuz Sangci Daihngeih (第二尚氏王朝) caemh sawjyungh cwnghauh neix. Gij vuengguek seizcaeux haenx (Vuengzciuz Sanhnanz (山南) , Cunghsanh (中山) caeuq Sanhbwz(山北)) hix yungh cwnghauh neix.

Liuzgiuzgoz youq gyang Daizvanh caeuq Yizbwnj Giujcouh, gaenq laeng Mingzciuz caeuq Cingciuz ciuzgung. Samozfanh ciemqhaeuj liux de, de goj laeng Samozfanh ciuzgung. Liuzgiuzgoz aenvih diegyouq daegbied, bienqbaenz aen zunghcenjcan gaicawx Dunghnanzya caeuq Dungbwzya ndeu, vunz hemq de guh "aen giuz gyoengq guek".

Liuzgiuzgoz youq gwnz Liuzgiuz Ginzdauj. Dijgvangq de dwg 3600 bingzfueng goengleix. Baihsae de dwg Haij Cungguek Doeng, Baihdoeng de dwg Daibingzyangz. De miz aen dauj ceiq hung ndeu, hemqguh Cunghcinz Bwnjdauj. Gingsingz Liuzgiuzgoz dwg Singz Soujlij, youq baihndaw vueng caeuq guen banhgoeng. UNESCO bingzdingh Singz Soujlij guh seiqgyaiq vwnzva yizcanj.

Category:Lizsij